Updated information about the class effects of proton-pump inhibitors (dexlansoprazole, esomeprazole, lansoprazole, omeprazole, rabeprazole, pantoprazole) on magnesium blood levels in long-term users

Dansk ordlyd:

Pkt. 4.4 **Særlige advarsler og forsigtighedsregler vedrørende brugen**

**Hypomagnesiæmi**

Alvorlig hypomagnesiæmi har været rapporteret hos patienter behandlet med PPI’er, såsom <aktiv substans>, i mindst tre måneder og i de fleste tilfælde i et år. Alvorlige manifestationer af hypomagnesiæmi som træthed, tetani, delirium, kramper, svimmelhed og ventrikulær arytmi kan forekomme, men kan begynde stille og kan blive overset. Tilstanden forbedres hos de fleste patienter efter magnesiumerstatning og seponering af PPI.

Det bør overvejes at måle serummagnesium før opstart af PPI behandling og regelmæssigt under behandlingen hos patienter, der forventes at være i langvarig behandling eller tager PPI’er samtidigt med digoxin eller andre lægemidler, der kan forårsage hypomagnesiæmi (fx diuretika).

Pkt. 4.8 **Bivirkninger**

**Metabolisme og ernæring**

Frekvens ikke kendt: hypomagnesiæmi (se pkt. 4.4 Særlige advarsler og forsigtighedsregler vedrørende brugen)

Indlægsseddel

4. Bivirkninger

Frekvens ikke kendt

Hvis du tager <navn> i mere end tre måneder, kan koncentrationen af magnesium i dit blod falde. Lav magnesiumkoncentration kan ses som træthed, ufrivillige muskelsammentrækninger, desorientering, kramper, svimmelhed og øget puls. Hvis du får nogen af disse symptomer skal du omgående kontakte din læge. Lav magnesiumkoncentration kan også føre til en reduktion i kalium- eller calciumkoncentrationen i blodet. Det kan være, at din læge vil tage regelmæssige blodprøver på dig for at holde øje med magnesiumkoncentrationen.